Page:Welsh Medieval Law.djvu/109

 aỽd ẏgoſtegoꝛ adıffer dẏn oꝛ oſtec kẏn- taf hẏt ydıwethaf. aỽd ẏ canhỽẏllẏd oꝛ pan enẏnher ẏganhỽẏll gẏntaf hẏnẏ dıffother ẏdıwethaf. aỽd ẏtroedaỽc ẏỽ oꝛ pan eıſtedho dan traet ẏ bꝛenhín hẏnẏ el ẏr ẏſtauell. aỽd ẏ coc ẏỽ oꝛ pan popo ẏgolỽẏth kẏntaf hẏt pan oſſotto ẏ dıwe- thaf rac bꝛon ẏbꝛenhın ar urenhíneſ. aỽd ẏsỽẏdỽꝛ llys awerẏt ẏdẏn oꝛ pan dechreuho rannu ẏ bỽẏt. hẏt pan gaffo ẏ dıwethaf ẏ ran. aỽd ẏmedẏd ẏỽ oꝛ pan darmertho ẏ gerỽẏn ued ẏnẏ cudẏo. aỽd ẏtrullẏat ẏỽ oꝛ pan dechreuo gua- llaỽ ẏgerỽyn gyntaf hyt pan darfo. a- ỽd ẏ medẏc ẏỽ oꝛ pan el ẏ ouỽẏ ẏclaf gan ganhat ẏ bꝛenhín hẏt pan del ẏr llẏs dꝛa- cheuẏn. aỽd dꝛẏſſaỽꝛ ẏ neuadᵃhebꝛỽg ẏdẏn hẏt ẏ ureıch aewẏalen parth ar poꝛthaỽꝛ canyſ ef ae herbẏn. aỽd ẏ poꝛthaỽꝛ ẏỽ cadỽ ẏdẏn hẏnẏ del ẏpenteu- lu trỽẏ ẏ poꝛth tu ae letẏ. ac ẏna kerdet